ตอน: ข้าวหมูแดงไม่มีชื่อร้าน แต่มีเปิบพิสดาร

ข้าวหมูแดงบ้านโป่งร้านนี้ขายมาหลายสิบปีละค่ะ ตั้งแต่ร้านเป็นเพิงๆ จนตอนนี้เป็นร้านดูมั่นคงแข็งแรง คนพื้นที่จะกินร้านนี้ ทั้งนั่งทานและซื้อกลับ คนจะยืนออหน้าร้านตลอด เทียบกับร้านอื่นที่ค่อนข้างหงอยเหงา เจ้าของร้านผู้ชายอารมณ์ดี พูดเยอะ ร้องเพลงสลับบ้าง หน้าตู้รถเข็นเห็นสติ๊กเกอร์เปิบพิสดารติดอยู่ด้วย แต่เลือนลางเต็มทน น่าจะเก่ามาก

น้องปอบสั่งข้าวหมูแดง ธรรมดา ฿30  ข้าวหมูแดงร้านนี้มี 3 ขนาด ธรรมดา 30 บาท พิเศษ 40 บาท และจัมโบ้ 50 บาทค่ะ

ข้าวหมูแดง จะใส่มาทั้งหมูแดงและหมูกรอบ เนื้อหมูแดงถ้าเทียบกับของร้านนายฉั้วนครปฐม ยังอร่อยไม่เท่าของร้านนายฉั้ว คือเนื้อแข็งกว่า แต่ย่างได้หอม รสชาติดี ส่วนหมูกรอบ กรอบดีมาก อร่อยมาก ติดมันเยอะพอประมาณ น้ำราดรสชาติดี ไม่หวานจัด ไม่เค็มจัด โดยรวมแล้วอร่อยมากจริงๆค่ะ